open-index/open-wikipedia-markdown huggingface dataset:
عالمی یوم حجاب

حجاب امت مسلمہ کا وہ شعار، مسلم خواتین کا وہ فخرو امتیاز جو اسلامی معاشرے کو پا کیزگی عطا کرنے کا ایک ذریعہ ہے۔ پاکستان سمیت دنیا بھر میں 4 ستمبر کو **حجاب کا عالمی دن** بھر پور طریقے سے منایا جاتا ہے۔ (دنیا کے بعض ممالک میں یہ دن 1 فروری کو بھی منایا جاتا ہے) 

عالمی یوم حجاب کے موقع پر مختلف تقریبات منعقد کی جاتی ہیں جن میں حجاب کی اہمیت، افادیت پر تفصیلی روشنی ڈالی جاتی ہے جبکہ تمام بڑے شہروں میں خصوصی سیمینارز، کانفرنسز اور اجلاس کا بھی اہتمام کیا جاتا ہے۔ حجاب ڈے کی بنیاد فرانس میں حجاب کے خلاف پابندیاں بنیں۔ فرانس میں مسلم خواتین کے برقع اوڑھنے پر تنازعات پیدا ہونے کے بعد اپریل میں ہیملٹن کی مشہور میک ماسٹر یونیورسٹی میں کچھ مسلم و غیر مسلم طلبہ نے حجاب ڈے منایا۔ کچھ عرصے بعد یہ دن فرانس میں قومی سطح پر منایا جانے لگا۔ کچھ عرصہ بعد کینیڈا میں بھی اس دن کو منایا جانے لگا۔ فرانس اور کینیڈا کے بعد اب چار ستمبر کو عالمی سطح پر حجاب کا دن منایا جاتا ہے۔

زمرہ:اتحاد اسلامیت
زمرہ:اسکارف
زمرہ:اسلام اور عورت
زمرہ:اسلامی بنیاد پرستی
زمرہ:اسلامیت
زمرہ:بین الاقوامی رسوم
زمرہ:پردہ
زمرہ:پروپیگنڈا
زمرہ:حجاب
زمرہ:عرب ثقافت
زمرہ:عورت
زمرہ:عورتوں کا اسلامی لباس
زمرہ:غیر سرکاری رسوم
زمرہ:فروری کی تقریبات
زمرہ:مذہبی تحریکوں میں حقوق نسواں
زمرہ:مذہبی سر پوش
زمرہ:نقاب
عالمی یوم سیاحت

**سیاحت کا عالمی دن** دنیا بھر میں 27 ستمبر کو منا یا جاتا ہے، سیاحت کا یہ عالمی دن ورلڈ ٹورازم آرگنائزیشن کی ایگزیکٹیو کونسل کی سفارشات پر اقوام متحدہ جنرل اسمبلی کی قرارداد کے مطابق 1970ء سے منایا جا رہا ہے۔ یہ دن منانے کا مقصد دنیا کو یہ باور کرانا ہے کہ سیاحت بین الا قومی برادری کے لیے ناگز یر ہے اور سیاحت سماجی، ثقافتی اور اقتصادی حالات پر براہ راست اثر اندا ز ہوتی ہے۔

## پاکستان اور سیاحت
پاکستان کا شمار دنیا کے ان چند ممالک میں ہوتا ہے جو ایڈونچر ٹورازم ،،قدرتی خوبصورتی،، مذہبی سیاحت اور تاریخی مقامات سے مالامال ہے۔ پاکستان کے قدرتی مناظر میں ساحل سمند رسے لے کر آسمان کو چھوتی برف پوش پہاڑی چوٹیاں، خوبصورت آبشار یں۔ چشمے و جھرنے، سرسبز گھنے جنگلات سے بھر ے پہاڑ اور وادیاں، خوابوں سے بھری رومان خیز جھیلیں اور وسیع و عریض دنیا کے مشہورصحرا شامل ہیں۔ یہاں ہندوٴوں کے تاریخی مندر،سکھوں کے قدیم مذہبی مقامات اور بدھ مت کی تاریخی نشانیاں ٹیکسلا اور گندھارا کی قدیم تہذیبوں کی صورت میں موجود ہیں۔ ان کے علاوہ صدیوں پرانی تہذیب کے آثار قدیمہ، ثقافت اور صوفی ازم بھی سیاحوں کی خصوصی دلچسپی کا مرکز ہیں۔ ملک کے دلکش قدرتی مناظر کے بیشتر علاقے صوبہ سرحد اور شمالی علاقہ جات میں واقع ہیں ان میں مشرق کے سوئٹر ز لینڈ وادی سوات کے علاوہ رومان پر ور وادی کا غان، گلیات ،وادی کیلاش، وادی ہنزہ ،شنگر یلا وغیر ہ ملکی وغیر ملکی سیاحوں کی خاص توجہ کے مرکز ہیں۔ پاکستان میں اگرچہ کے ٹو،نانگا پربت ،چترال،اسکردو ،گلگت ،ہنزہ ،سوات، ہزارہ، مری اور کشمیر کے پہاڑی سلسلے سیاحوں کے لیے کشش کا باعث ہیں لیکن شمالی علاقہ جات میں مناسب ذرائع آمد ورفت اور دنیا سے براہ راست فضائی رابطہ نہ ہونے کی وجہ سے خواہش کے باوجود سیاحوں کی اکثریت یہاں نہیں پہنچ پاتی۔ پاکستان میں جہاں عالمی سیاحت امن وعامہ کی صورت حال سے مشروط ہے۔ وہیں یہاں موجود قدرتی اور ثقافتی ورثہ تک سیاحوں کو باسہولت رسائی دینا ضروریہے۔

## حوالہ جات
 

زمرہ:اقوام متحدہ ایام
زمرہ:ستمبر کی تقریبات
زمرہ:غیر سرکاری رسوم
زمرہ:سیاحت
زمرہ:1980ء کی متعارفات
زمرہ:یونیسکو
زمرہ:ایام سال
اوزون کے تحفظ کا بین الاقوامی دن

**اوزون کے تحفظ کا [[بین الاقوامی]] دن** ہر **سال 16 **ستمبر کو منایا جاتا ہے۔ اس دن کا مقصد اوزون کی تہ کی اہمیت کو اجاگر کرنا ہے۔

اوزون زمین کے گرد وہ تہ ہے جو سورج کی خطرناک الٹراوائلٹ شعاعوں کو نہ صرف زمین کی طرف آنے سے روکتی ہے بلکہ زمین پر اس کے نقصان دہ اثرات کا خاتمہ کرتی ہے۔ اوزون اوکسیجن کے تین ایٹمز کے ساتھ ایک شفاف اور نظر نہ آنے والی گیس ہے جو قدرتی طور پر فضا میں موجود ہوتی ہے۔ اوزون کی نوے فیصد مقدار زمین کی سطح سے پندرہ تا پچپن کلومیٹر اوپر بالائی فضا میں پائی جاتی ہے۔ مگر 1970ء کی دہائی میں یہ انکشاف ہوا ہے کہ انسانی ترقی نے کرہ ارض کی حفاظت کے اس قدرتی نظام کو بھی خطرات سے دوچار کر دیا ہے۔ انھی خطرات کے بارے میں شعور پیدا کرنے کے لیے دنیا بھر میں 16 ستمبر کو اوزون کی تہ کے بچاؤ کا دن منایا جا تا ہے۔ اوزون کا دن منانے کا مقصد تمام مخلوقات کے صاف اور صحت مند مستقبل کی لیے شعور، ذمہ داری اور عملی کام کو آگے بڑھانا ہے۔ انسان کے غیر ذمہ دارانہ رویہ کی وجہ سے زمین کے قدرتی وسائل کم ہو رہے ہیں۔ اوزون کی تہ میں شگاف کے باعث سورج کی مضر صحت شعاعوں کے براہ راست کرہ ارض پر پہنچنے سے یہاں زندگی متاثرہو رہی ہے۔ جس کی وجہ سے درجہ حرارت میں اضافہ ہو رہا ہے۔

## حوالہ جات

زمرہ:اقوام متحدہ ایام
زمرہ:خانہ معلومات تعطیل مع غیر موجود فیلڈ
زمرہ:ستمبر کی تقریبات
زمرہ:غیر سرکاری رسوم
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:1994ء میں تاسیس شدہ مکرر واقعات
زمرہ:1995ء کی متعارفات
عالمی یوم قلب

دنیا بھرمیں **امراض قلب کا عالمی دن** 29 ستمبر کو منایا جا تاہے۔ اس دن کو منانے کا مقصد لوگوں میں دل کی بیماریوں کے متعلق مکمل آگاہی اور ان سے بچاو کے لیے شعور پیداکرناہے۔ دنیا میں لاکھوں افراد ہر سال دل کی بیماریوں کی وجہ سے موت کے منہ میں چلے جاتے ہیں۔ پاکستان میں ہر سال تقریباً دو لاکھ افراد دل کے امراض کے باعث ہلاک ہوجاتے ہیں۔ عالمی ادارہ برائے صحت(World Health Organisazion) نے خبردار کیا ہے کہ سن دو ہزار تیس تک دنیا بھر میں دل کے امراضِ کے سبب اموات کی شرح سترہ اعشاریہ تین ملین سے بڑھ کر تئیس اعشاریہ چھ ملین تک پہنچ سکتی ہے۔ دل کے امراض کی بڑی وجوہات میں تمباکو نوشی، غیر صحت مند غذا اور جسمانی سرگرمیوں کا فقدان ہے۔ دل کے امراض سے بچنے کے لیے تمباکو نوشی ترک کی جائے، روزانہ پھل اورسبزیوں کا استعمال کیا جائے اور دن بھر میں ایک چائے کے چمچ سے زیادہ نمک کے خوراک میں استعمال سے پرہیز کیا جائے۔ دل کی بیماریوں سے بچنے کے لیے روزانہ کم از کم آدھا گھنٹہ جسمانی سرگرمیوں میں گزارا جائے یا ورزش کی جائے۔ دل کی صحت سے متعلق عوامی آگاہی کی بیداری کا عالمی دن اس دن کی مناسبت سے 29 ستمبرکوملک بھر میں سیمینارزاور آگاہی واک بھی منعقد کی جائیں گی۔

زمرہ:بین الاقوامی طبی اور صحت کی تنظیمیں
زمرہ:غیر سرکاری رسوم
زمرہ:ویکی ڈیٹا سے مختلف مختصر وضاحت
نوراتری

**نوراتری** کا تہوار

ہر سال ہندوؤں کے کلینڈر کے ساتویں مہینے ‘‘اشون’’کا چاند نظر آتے ہی نوراتری/ نواراتری کا تہوار شروع ہوجاتا ہے۔ دس دن جاری رہنے والے اس تہوار کو نوارتری اور درگاہ پوجا کے نام سے بھی پہچانا جاتا ہے۔ جو دنیا بھر میں موجود ہندو برادری روایتی جوش و خروش سے منا تی ہے۔ اس تہوار پر ہندو نو دن روزے رکھتے ہیں اور دُرگاہ ماتا پر پھل اور پھول چڑھاتے ہیں۔ اس دن کو ہندو برائی پر اچھائی کو جیت کے طور پر مناتے ہیں کیونکہ اسی دن رام نے راون کو شکست دی تھی۔ اس تہوار میں راون کے پتلے کو جلایا جاتا ہے۔ کم و بیش پورے ہندوستان اور ہندو اقلیت ممالک میں مندروں کو قمقموں اور پھولوں سے زبردست طریقے سے سجایا جاتا ہے، پاکستان میں بھی اقلیت میں موجود ہندو برادری یہ تہوار روایتی جوش و خروش سے مناتی ہے۔ یہ تہوار عموماً ماہ ستمبر و اکتوبرمیں آتا ہے۔

روزے بھی رکھتے ہیں۔

نوراتری کی ابتدا دیے جلا کر کی جاتی ہے۔ ان تمام دیئوں کو جلاکر درگا دیوی کی آرتی اتاری جاتی ہے، بھجن گائے جاتے ہیں اور دیوی کی پوجا کی جاتی ہے۔ اس عمل کے دوران باری باری اس تہوار میں شرکت کرنے والے خواتین و حضرات کی جانب سے درگا دیوی کی پوجا، پوجا کے لیے خاص تیار کی گئی تھالی کے ذریعے کی جاتی ہے۔ جس کے بعد ڈانڈیا ڈانس جسے گربا بھی کہا جاتا ہے، وہ کیا جاتا ہے۔ جس میں بچے، بچیاں اور نوجوان لڑکے شرکت کرتے ہیں۔

کہا جاتا ہے کہ درگا نے چنڈ منڈ کا خاتمہ کیا تھا اس لیے اسے چامونڈا یا چنڈیکا بھی پکارا جاتا ہے۔ ہندو عقیدے کے مطابق درگا نے کئی راکشسوں کا خاتمہ کیا ہے، جس کی وجہ سے ظلم اور ناانصافی کا بھی خاتمہ ہوا۔ یہی وجہ ہے کہ ان کے بہت سارے نام رکھے گئے ہیں۔

اس دیوی کے 9 روپ ہیں۔ ان میں سے ہر ایک روپ کی الگ الگ انفرادیت ہے۔ ان 9 راتوں کے دوران درگا دیوی کے 9 روپوں کی پوجا کی جاتی ہے۔ 9 راتوں کی آخری رات کو کنواری لڑکیاں پوجا کرتی ہیں، نئے کپڑے پہنتی ہیں اور دیوی کی خوشی کے لیے مٹھائی بانٹتی ہیں، جس کے بعد دسویں دن دسہرا منایا جاتا ہے۔ یہ راون کو رام کے ہاتھوں شکست کی یاد میں منایا جانے والا تہوار ہے جب اس کی لنکا کو رام نے ڈھیر کر دیا تھا...

زمرہ:اکتوبر کی تقریبات
زمرہ:بھارت کے تہوار
زمرہ:خانہ معلومات تعطیل مع غیر موجود فیلڈ
زمرہ:ستمبر کی تقریبات
زمرہ:گجراتی ثقافت
زمرہ:نیپال کے تہوار
زمرہ:ہندو تہوار
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:خزاں کے تہوار
زمرہ:بنگلہ دیش میں عوامی تعطیلات
زمرہ:بھارتی روایات
شیخ شرف الدین یحییٰ منیری

**شیخ شرف الدین احمد یحیٰ منیری** مخدوم جہاں اورمخدوم الملک کے القاب سے یاد کیے جاتے ہیں۔
## نام
آپ کا نام احمد، لقب شرف الدین خطاب سلطان المحققین، مخدوم الملک، مخدوم جہاں، شرف الحق والدین۔
## نسب
آپ کا نسب زبیر بن عبدالمطلب سے جاکر ملتاہے اس طرح آپ کا خاندان قریشی ہاشمی ہے۔ آپ کے پردادا حضرت امام محمد تاج فقیہ اپنے زمانہ کے بڑے عالم و فقیہہ تھے۔ اور شام سے نقل مکانی کرکے بہار کے قصبہ منیر میں قیام پزیر ہوئے۔ آپ کے دادا حضرت اسرائیل بن محمد ھاشمی منیری تھے اور آپ کے والد حضرت کمال الدین یحییٰ میری تھے۔ یہ خانواہ صوبہ بہار میں ظاہری اور باطنی علوم میں ممتاز تھا.
## ولادت
شیخ یحی منیری کی ولادت شعبان 661ھ مطابق 1263ء میں بمقام منیر شریف ہوئی۔
## تعلیم و تربیت
مخدوم الملک سن شعور کو پہنچے تو والد بزرگوار نے ان کو مولانا شرف الدین ابوتوامہ کی معیت میں مزید تعلیم کے لیے سنارگاؤں بھیجا(یہ سنار گاؤں اب بنگلہ دیش میں ہے)مولانا ابوتوامہ اپنے وقت کے بڑے ممتاز عالم اورمحدث تھے۔ بعض اسباب کی بنا پر دہلی چھوڑکر بنگال کا رخ کیاتواثنائے سفرمنیر بھی قیام کیااوریہیں شیخ یحیی ان کے علمی تبحر سے متاثر ہوئے۔ شرف الدین ابوتوامہ سے تفسیر، فقہ، حدیث، اصول، کلام، منطق، فلسفہ، ریاضیات و دیگر علوم کی تعلیم حاصل کی۔ زمانۂ طالب علمی ہی میں شیخ ابو توامہ کی صاحبزادی سے آپ کی شادی اور اولاد ہوئی۔
آپ کو اپنے اسباق اورمطالعہ میں اتناانہماک تھا کہ طلبہ اورحاضرین کے ساتھ دسترخوان پر سب کے ساتھ کھانے میں شریک ہونا گوارا نہ تھا۔ مولانا شرف الدین نے آپ کے انہماک اوردلچسپی کو دیکھ کر آپ کے لیے انتظام کیاکر دیاکہ کھاناان کی خلوت گاہ میں پہنچ جایاکرے۔
## علم باطن
فراغت علم کے بعد آپ تلاش پیر کے لیے دہلی تشریف لے گئے۔ مخدوم الملک وہاں کے مشائخین سے ملے اور ان کی وعظ و تدریس کی مجلسوں میں شرکت کی آپ سنہ 691ھ مطابق 1291ء میں دہلی گئے۔شیخ نظام الدین اولیاء سے ملاقات کے بعد دہلی سے لاہور گئے اورشیخ نجیب الدین فردوسی کے مرید ہوئے۔ اس کے بعد انھوں نے تیس سال بہیا اورراج گیر کے جنگلوں میں گزارے اورقرب الہی کے لیے عبادت ومراقبات اورریاضت ومجاہدہ کرتے رہے۔
بارہ برس بعد لوگوں کو آپ کی موجودگی کا علم ہوا اور لوگ جنگلوں میں جاکر آپ سے ملاقات کرنے اور آپ کی صحبت سے فیضیاب ہونے لگے۔ پھر آپ لوگوں میں درس و تدریس کے لیے بہار شریف تشریف لانے لگے۔ سلطان محمد شاہ تغلق نے بہار میں آپ کے لیے خانقاہ تعمیر کرائی، جس میں آپ مستقل سکونت پزیر ہوئے۔
## وفات
شیخ یحی منیری کا 5 شوال 786ھ کی شب میں نماز عشاء کے وقت وصال ہوا۔

## مزید دیکھیے

* شاہ اکبر داناپوری
* خانقاہ سجادیہ ابوالعلائیہ
* شاہ محسن داناپوری

## حوالہ جات

زمرہ:1262ء کی پیدائشیں
زمرہ:1379ء کی وفیات
زمرہ:تیرہویں صدی کے ہندوستانی فلسفی
زمرہ:چودہویں صدی کے ہندوستانی فلسفی
زمرہ:صوفیاء بلحاظ سلسلہ طریقت
زمرہ:ضلع پٹنہ کی شخصیات
زمرہ:ہندوستانی صوفیا
زمرہ:ویکی ڈیٹا سے مختلف مختصر وضاحت
انسان دوستی کا عالمی دن

**انسان دوستی کا عالمی دن** 19 اگست کو ہر سال اقوام متحدہ اور دوسری فلاحی و امدادی تنظیمیں دنیا میں بھر میں مناتی ہیں۔ تاکہ دنیا بھر میں انسانی فلاح و بہبود کے لیے متحرک افراد اور انسانی جذبے کے تحت کام کرنے والے امدادی کارکن کو سراہا جائے اور ان کا خیال رکھنا ضروری ہے۔ اقوام متحدہ کی جانب سے اگست کی انیس تاریخ کو دنیا بھر میں انسان دوستی کے عالمی دن کے طور پر منانے کا فیصلہ سن 2008ء میں کیا تھا۔ یہی دن بغداد شہر کے کینال ہوٹل میں بم دھماکے میں اقوام متحدہ کے بائیس افراد کے ہلاک ہونے کی برسی بھی ہے۔ 

دنیا بھر میں یہ دن اس حوالے سے منایا جا تا ہے کہ خلق خدا کی بھلائی کی سرگرمیوں کے حوالے سے بنیادی سمجھ بوجھ کو عام کرنے کے ساتھ ان سرگرمیوں میں شریک افراد کا احترام اور جو لوگ کار خیر کرتے ہوئے ہلاک ہو چکے ہیں ان کو یاد بھی کیا جائے۔ یہ دن دکھی انسانیت کی خدمت کرنیوالوں کے نام ہے جو بلا تفریق رنگ و نسل ہر ممکن طور پر دکھی اور ناچار انسانیت کی خدمت کر رہے ہیں، ہر انسان کو چاہیے کہ اس کے بارے میں سوچے اور اپنی حیثیت کے اعتبار سے انسانیت کی مدد کریں۔ 

زمرہ:اقوام متحدہ ایام
زمرہ:اگست کی تقریبات
زمرہ:خانہ معلومات تعطیل مع غیر موجود فیلڈ
زمرہ:بین الاقوامی رسوم
زمرہ:ویکی ڈیٹا سے مطابقت رکھنے والی مختصر تفصیل
عالمی یوم نوجوان

**نوجوانوں کا عالمی دن** ہر سال 12 اگست کو پوری دنیا میں منایا جاتاہے۔ اس دن کا مقصد نوجوانوں کے مسائل اور ان کی ترقی کے لیے مواقعوں کو تلاش کرنا اور بیرون ملک ملنے والے مواقع اور خطرات سے آگاہ اور ازالے کے بارے میں شعور بیدار کرنا ہے۔ اس دن کے حوالے سے دنیا بھر میں نوجوانوں کی ترقی کے حوالے سے کام کرنے والے ادارے مختلف تقریبات کا انعقاد کرتے ہیں۔ جن میں نوجوانوں کو پیش آنے والے مسائل اور ان کے حل پر بحث و مباحثہ کیاجاتا ہے اور ان کی ترقی کے لیے ملک میں اور عالمی سطح پر موجود مواقعوں کو تلاش کیاجائے گا تاکہ نوجوانوںٍ کی ترقی کے لیے بہتر اقدامات کیے جاسکیں۔

دنیا بھر کی آبادی کا چھٹاحصہ جبکہ پاکستان میں کل آبادی کا نصف نوجوانوں پر مشتمل ہے۔ ہمارے ہاں آبادی میں سب سے زیادہ تعداد نوجوانوں کی ہے یعنی 15 سے 30 سال کے عمر کی تعداد40 فیصد سے زائد ہے۔

زمرہ:2000ء میں تاسیس شدہ مکرر واقعات
زمرہ:اقوام متحدہ ایام
زمرہ:اگست کی تقریبات
زمرہ:خانہ معلومات تعطیل مع غیر موجود فیلڈ
زمرہ:غیر سرکاری رسوم
زمرہ:نوجوانوں کی سرگرمیاں
زمرہ:یونیسکو
زمرہ:2000ء کی متعارفات
زمرہ:نوجوان
قدیم مقامی باشندوں کا بین الاقوامی دن

**قدیم مقامی باشندوں کا بین الاقوامی دن**
پوری دنیا میں قدیم مقامی باشندوں کا بین الاقوامی دن 9اگست کو منایا جاتا ہے۔

گذشتہ پانچ سو برسوں میں امریکا آسٹریلیا برازیل میں آباد ہونے والی سفید فام کالونیوں کے جانب سے ہزاروں مقامی باشندوں، سرخ ہندی، نیگرو اور گوآرانی کائیووا قبائلوں کا قتل عام ہوا ہے، جس کے باعث کئی زبانیں اور نسلیں ناپید ہو چکی ہیں۔

اس عالمی دن کا مقصد دنیا بھر میں مقامی باشندوں کے حقوق یقینی بنانا اور ریاستوں، ان کے شہریوں اور متعلقہ علاقوں کے قدیمی افراد اور قبائل کے درمیان معاہدوں اور دوسرے انتظامات کے احترام کی اہمیت اجاگر کرنا ہے۔

زمرہ:1994ء کی متعارفات
زمرہ:اقوام متحدہ ایام
زمرہ:اگست کی تقریبات
زمرہ:غیر سرکاری رسوم
زمرہ:ویکی ڈیٹا سے مطابقت رکھنے والی مختصر تفصیل
زمرہ:1995ء کی متعارفات
پکی شاہ مردان

**پکی شاہ مردان** تحصیل و ضلع میانوالی صوبہ پنجاب پاکستان کا ایک خوب صورت گاؤں ہے۔

اس کے مغرب میں پاکستان کے خوبصورت اور انتہائی اہم دریا دریائے سندھ واقع ہے۔
جبکہ ایک سیمنٹ اور کھاد انڈسٹری واقع ہے۔

یہ گاؤں کالا باغ شہر اور کالاباغ ڈیم سے کچھ ہی فاصلے پر واقع ہے۔

## حوالہ جات
جوہری تجربوں کے خلاف بین الاقوامی دن

**جوہری تجربات کے خلاف عالمی دن**  ہر سال دنیا بھر 29 اگست کو منایا جاتا ہے۔ اس دن کو منانے کی ابتدا 2010ء میں ہوئی۔ اِس دن کا مقصد لوگوں کی توجہ اس جانب دلانا ہے کہ کئی دہائیوں سے ہونے والے جوہری تجربوں نے لوگوں اور ماحولیات کو کتنا نقصان پہنچایا ہے۔ اِس دن کو منانے کی تجویز قازقستان نے پیش کی تھی۔ کیونکہ 61 سال پہلے سویت یونین نے اس سرزمین پر سب سے پہلا جوہری تجربہ کیا تھا۔

## مزید دیکھیے
* اقوام متحدہ دفتر برائے تخفیف اسلحہ امور
* گرین پیس

## حوالہ جات

زمرہ:2009ء میں تاسیس شدہ مکرر واقعات
زمرہ:اقوام متحدہ ایام
زمرہ:اگست کی تقریبات
زمرہ:جوہری ہتھیاروں کی حکمت عملی
زمرہ:جوہری ہتھیاروں کے تجربات
زمرہ:غیر سرکاری رسوم
رکشا بندھن

**رکشا بندھن یا راکھی کا تہوار** بہن بھائیوں کے پیار، ان کے خوبصورت اٹوٹ رشتے کا تہوار ہے جو دنیا بھر میں موجود ہندو برادری روایتی جوش و خروش سے منا تی ہے۔ راکھی کا تہوار یا رکھشا بندھن بھی ملنے ملانے اور گھر والوں کے ساتھ خوشیاں منانے کا موقع فراہم کرتا ہے۔

اس دن ہندو گھرانوں میں بہنیں دیا، چاول اور راکھیوں سے سجی پوجا کی تھالی تیار کرتی ہیں اور اپنے بھائیوں کی کلائی پر پیار سے راکھی باندھ کر ان کی صحت مندی، عمردرازی اور کامیابیوں کے لیے دعا کرتی ہیں۔ محبت کے اس اظہار کے جواب میں بھائی اپنی بہن سے دکھ سکھ میں ساتھ رہنے اور اس کی حفاظت کرنے کا وعدہ کرتا ہے اور اسے تحفہ دیتا ہے۔

## حوالہ جات

زمرہ:اگست کی تقریبات
زمرہ:بھارت کے تہوار
زمرہ:بھارت میں مذہبی تہوار
زمرہ:پنجابی تہوار
زمرہ:جولائی کی تقریبات
زمرہ:ہم مادرپدر
زمرہ:ہندو تہوار
زمرہ:ہندی الفاظ اور جملے
زمرہ:کامنز زمرہ جس کا ربط ویکی ڈیٹا پر ہے
زمرہ:ثقافت
تشعا بآب

**تشعا بآب** یہودیوں کا یومِ سوگ سمجھا جاتا ہے اور اس دن دنیا بھر کے یہودی یومِ سوگ مناتے ہیں۔ یہ دن دوسری صدی ہجری میں رومیوں کے ہاتھوں بیت المقدس اور یروشلم کی تباہی کے غم میں منایا جاتا ہے۔ اس دن تمام یہودی روزہ رکھتے ہیں۔ ماہِ آب کے نویں دن کی شام سے اگلے دن کی شام تک نہ کھاتے پیتے ہیں، نہ نہاتے دھوتے ہیں۔ نیز کریم، تیل، جوتوں اور دیگر آرائشی اشیا کے استعمال سے مکمل احتراز کرتے ہیں۔

## حوالہ جات

زمرہ:تشعا بآب
زمرہ:غیر سرکاری رسوم
زمرہ:کتاب نوحہ
زمرہ:یروشلم
زمرہ:عبرانی الفاظ اور جملے
زمرہ:عبرانی تقویم
زمرہ:یہودی مقدس ایام
زمرہ:یروشلم میں مشکان اور عبادت گاہیں
زمرہ:اگست
زمرہ:جولائی
عالمی یوم مساجد

**مسجدوں کا عالمی دن** ہر سال دنیا بھر میں **21 اگست** کو منایا جاتا ہے۔ اس دن کو منانے کا پس منظر یہ ہے کہ سینتالیس سال قبل 21 اگست کو ایک انتہا پسند صہیونی مائیکل ڈینس روہان نے مسجدالاقصی میں آگ لگادی تھی، آگ زنی کے نتیجے میں مسجد الاقصی کا مشرقی حصہ پوری طرح جل گیا تھا۔ اس واقعے پر پورا عالم اسلام سراپا احتجاج ہو گیا تھا، یہ واقعہ1967ء میں مشرقی بیت المقدس پر اسرائیلی فوجیوں کے قبضے کے بعد انجام پایا۔بیت المقدس پر قبضہ کرنے کے فورا بعد سے ہی صہیونی حکومت نے اس شہر میں سبھی اسلامی اور مقدس مقامات کو نابود اور مسمار کرنے کی پالیسی پر کام شروع کر دیا۔ مسجد الاقصی میں آگ زنی کے واقعے کے بعد ہی مسلمان ملکوں کی بین الاقوامی تنظیم اوآئی سی نے اکیس اگست کے دن کو **مسجدوں کا عالمی دن** قرار دے دیا ہے۔ اس عالمی دن کی مناسبت سے پوری دنیا میں مسجدوں کی اہمیت اور مسجد الاقصی کی فضیلت پر تقریبات منعقد ہوتی ہیں۔

زمرہ:غیر سرکاری رسوم
عالمی یوم آبادی

آبادی کا عالمی دن ہر سال 11جولائی کومنایا جا تا ہے۔

انسان کی ابتدا سے 1800 عیسوی تک انسانی آبادی کو ایک ارب ہونے میں ہزاروں برس لگے۔ پھر 1920 کی دہائی میں آبادی دو ارب تک پہنچ گئی، یعنی دگنا ہونے میں صرف سو سال لگے۔ اس کے صرف پچاس برس بعد 1970کی دہا ئی میں آبادی دگنا یعنی چار ارب ہو گئی۔ دنیا کی آبادی بہت جلد آٹھ ارب کی لکیر تک پہنچنے والی ہے اور آج ایک دن میں، انسانی نسل سیارۂ زمین پر ایک چوتھائی ملین (ڈھائی لاکھ)افراد اضافہ کر رہی ہے یعنی ہم ہر سال جرمنی کے پورے ملک کے برابر آبادی میں اضافہ کر رہے ہیں۔

1798ء میں ماہر معاشیات ٹامس رابرٹ مالتھس نے یہ نظریہ پیش کیا تھا کہ آبادی جیومیٹرک تناسب (1، 2، 4، 8، 16، 32)سے بڑھتی ہے جبکہ وسائل میں اضافہ آرتھمیٹک حساب (1، 2، 3، 4، 5، 6، 7)سے ہوتا ہے۔ اس نظریہ کے مطابق آبادی میں اضافہ وسائل پر بوجھ کا باعث بنتا ہے ۔

عالمی ماہرین کا کہنا ہے کہ دنیا کی آبادی اس تیزی سے بڑھ رہی جس تیزی سے وسائل مہیا نہیں ہو رہے۔ دنیا بھر کے بے شمار مسائل آبادی میں اضافے سے جڑے ہوئے ہیں ان میں خوراک کی فراہمی، علاج، رہائش، تعلیم اور دیگر بنیادی اشیاءجو بنی نوع انسان کے لیے ضروری ہیں۔ آبادی میں اضافے کی وجہ سے پیدا ہونے والے مسائل کو اجاگر کرنے کے لیے آبادی کا عالمی دن ہر سال 11 جولائی کو منایا جاتا ہے۔

آبادی کا عالمی دن ہر سال 11 جولائی کو منایا جاتا ہے۔ 11 جولائی 1987ء کو جب دنیا کی آبادی 5 ارب تک جا پہنچی تو ورلڈ بینک میں کام کرنے والے سینئر ڈیموگرافر ڈاکٹر کے سی زکریا نے تجویز پیش کی کہ آبادی کا عالمی دن منایا جائے۔ اس میں کوئی شک نہیں کہ ہر سال دنیا میں کروڑوں انسانوں کا اضافہ ہو جاتا ہے مثلاً فروری 2016ء میں آبادی 7 ارب 40 کروڑ تک پہنچ گئی اور اپریل 2017ء میں بڑھ کر 7 ارب 50 کروڑ ہو گئی۔ نومبر 2019ء میں یہ 7 ارب 70 کروڑ تک پہنچ گئی۔
دنیا میں آبادی بہت تیزی سے بڑھی ہے۔ 1800ء تک انسانی آبادی کو ایک ارب ہونے میں ہزاروں برس لگے۔ 1920 کی دہائی میں آبادی 2 ارب تک پہنچ گئی، یعنی دگنا ہونے میں اسے محض 120 برس لگے۔ اس کے صرف 50 برس بعد 1970ء کی دہا ئی میں آبادی دگنا یعنی 4 ارب ہو گئی۔ دنیا کی آبادی جلد 8 ارب ہونے والی ہے۔
دنیا کے بہت سے مسائل آبادی میںتیزی سے ہونے والے اضافے سے جڑے ہوئے ہیں۔ آبادی میں تیز رفتار اضافے سے خوراک، علاج، رہائش، صحت اور تعلیم کا حصول مشکل تر ہو جاتا ہے۔ آبادی کا عالمی دن منانے کا مقصد آبادی کے بڑھنے سے پیدا ہونے والے مسائل اور حل کو اجاگر کرنا ہے۔ اس میںخاندانی منصوبہ بندی کی اہمیت بتانا، خواتین اور مردوں میں برابری کے اصول کو فروغ دینا، غریب کے مسئلے پر تیزی سے بڑھتی آبادی کے تناظر میں غور و فکر کرنا اور زچہ بچہ کی صحت کا خیال رکھنا اور انسانی حقوق کے تحفظ کو یقینی بنانا شامل ہیں۔
## حوالہ جات

زمرہ:اقوام متحدہ ایام
زمرہ:جولائی کی تقریبات
زمرہ:خانہ معلومات تعطیل مع غیر موجود فیلڈ
زمرہ:عالمی آبادی
زمرہ:کامنز زمرہ جس کا ربط ویکی ڈیٹا پر ہے
زمرہ:بین الاقوامی رسوم
زمرہ:ویکی ڈیٹا سے مختلف مختصر وضاحت
عالمی یوم التہاب جگر

التہاب جگر یعنی **ہیپاٹائٹس کا عالمی دن** ہر سال **28 جولائی** کو منایا جاتا ہے۔ اس دن کے منانے کا مقصد ہیپاٹائٹس جیسے تیزی سے بڑھتے ہوئے مرض کے بارے میں لوگوں کو آگاہی دینا ہے ۔

عالمی ادارہ صحت کے مطابق اس وقت دنیا بھر میں ہیپاٹائٹس اے کے 14لاکھ، ہیپاٹائٹس بی کے 2 ارب اور ہیپاٹائٹس سی کے 15 کروڑ سے زائد لوگ شکار ہیں اور اس مرض سے سالانہ دس لاکھ سے زائد افراد ہلاک ہو رہے ہیں۔ جن کی تعداد میں ہر سال اضافہ ہو رہا ہے۔ پاکستان میں 1کروڑ سے زائد افراد اس مرض میں مبتلا ہیں۔

اس مرض کے پھیلاؤ میں سب سے بڑا خطرہ ایسے مریض ہیں جو اپنے مرض سے آگاہ نہیں ہوتے اور وہ اسے دیگر افراد میں منتقل کر دیتے ہیں۔ اس کے علاوہ آلودہ پانی اور ناقص خوراک ہیپا ٹائٹس اے اور ای کے پھیلنے کی بڑی وجہ ہے۔ جبکہ ہیپاٹائٹس بی سی اور ڈی استعمال شدہ سرنجز خون کی منتقلی اور دیگر وجوہات سے پیدا ہوتا ہے۔

زمرہ:جولائی کی تقریبات
زمرہ:خانہ معلومات تعطیل مع غیر موجود فیلڈ
زمرہ:عالمی ادارہ صحت
زمرہ:غیر سرکاری رسوم
زمرہ:ہیپاٹائٹس
زمرہ:بین الاقوامی رسوم
زمرہ:ویکی ڈیٹا سے مختلف مختصر وضاحت
ڈاکٹروں کا دن

**ڈاکٹروں کا عالمی دن** دنیا بھر میں مختلف تاریخوں میں منایا جاتا ہے، برصغیر پاک و ہند میں یہ دن **یکم جولائی** کو منایا جاتا ہے۔

اس دن کو منانے کا مقصد ہماری زندگی میں معالجین کی اہمیت اور معالجین کی ذمہ ذارویوں کے متعلق آگاہی پیدا کرنا ہے۔ پاکستان میں مختلف میڈیکل اداروں اور ڈاکٹرز ایسوسی ایشن اس روز خاص تقریبات کا اہتمام کرتی ہیں، جس میں ڈاکٹروں کے اپنے پیشے کے ساتھ انصاف کرتے ہوئے مریضوں کے ساتھ انتہائی خوش اسلوبی سے اپنے فرائض انجام دینے کو سراہا جاتا ہے۔ اس دن ڈاکٹر اپنے پیشہ وارانہ عزم کااعادہ کرتے ہیں۔
## مزید دیکھیے
* پاکستان میڈیکل ایسوسی ایشن
## حوالہ جات
حوالہ جات

زمرہ:اگست کی تقریبات
زمرہ:جولائی کی تقریبات
زمرہ:دسمبر کی تقریبات
زمرہ:غیر سرکاری رسوم
زمرہ:مارچ کی تقریبات
عالمی یوم خلائی مخلوق

**عالمی یوم خلائی مخلوق** ہر سال **2 جولائی** کو منایا جاتا ہے۔

## پس منظر
2 جولائی 1947 کی ایک طوفانی رات کو امریکی قصبے روزویل میں ایک اڑن طشتری آکر گری۔
امریکی حکومت تک یہ بات پہنچی تو انھوں نے اس بات پر پردہ ڈالنے کی کوشش کی لوگوں کو بتایا گیا یہ کوئی اڑن طشتری نہیں بلکہ موسمیاتی غبارہ تھا۔
لیکن اس حادثے کی تحقیق میں شامل ریٹائرڈ میجر اور مقامی چشم دید گواہاں کا کہنا ہے کہ اس حادثہ میں ملنے اڑن طشتری اور تین خلائی مخلوق کی لاشوں کو امریکی حکومت نے اپنے قبضے میں لیا تھا۔ روزویل کی یہ کہانی آج بھی لوگوں کو حیرت میں ڈال دیتی ہے۔
ہمیشہ معما بنے رہنے والے اس واقعے کی یاد میں ہر سال 2 جولائی کو ورلڈ یو ایف او ڈے منایا جاتا ہے۔

زمرہ:جولائی کی تقریبات
زمرہ:جون کی تقریبات
زمرہ:غیر سرکاری رسوم
نزول (وحی)

**نازل** یا **نزول ا**صل میں اس کے معنی بلند جگہ سے نیچے اترنا کے ہیں چنانچہ محاورہ ہے :نزل عن دابۃ وہ سواری سے اتر پڑا۔ نزل فی مکان کذا کسی جگہ پر ٹھہرنا انزل وافعال ) اتارنا قرآن میں ہے۔ عذاب کے متعلق انزال کا لفظ استعمال ہوا ہے قرآن اور فرشتوں کے نازل کرنے کے متعلق انزال اور تنزیل دونوں لفظ استعمال ہوئے ہیں ان دونوں میں معنوی فرق یہ ہے کہ تنزیل کے معنی ایک چیز کو مرۃ بعد اخریٰ اور متفرق طور نازل کرنے کے ہوتے ہیں۔ اور انزال کا لفظ عام ہے جو ایک ہی دفعہ مکمل طور کسی چیز نازل کرنے پر بھی بولا جاتا ہے 
اردو زبان میں نازل کا لفظ کسی چیز کے اوپر کی طرف سے نیچے کی طرف آنے کے معنوں میں استعمال ہوتا ہے۔ یہ لفظ عربی کے لفظ انزلنا سے لیا گیا ہے۔ جس کے معنی برسانا یا اتارنا کے ہیں۔
اسی طرح یہ لفظ قرآن اور دوسری الہامی کتابوں کے انبیا کو دیے جانے کے لیے بھی استعمال ہوتا ہے۔
## مثال
بارش میں پانی کے آسمان سے زمین کی طرف آنے کو قرآن میں انزلنا سے بیان کیا گیا ہے۔

## حوالہ جات

زمرہ:پیشین گوئی
زمرہ:قرآنی اصطلاحات
زمرہ:مکاشفہ
زمرہ:مذہبی اصطلاحات
زمرہ:ویکی ڈیٹا سے مختلف مختصر وضاحت
عالمی یوم شیر

بھارت اور پاکستان سمیت دنیا بھر میں **شیروں کی حفاظت کا عالمی دن**، **ورلڈ ٹائیگر ڈے**، **بین الاقوامی یوم شیر** یا **عالمی یوم شیر** 29 جولائی کو منایا جاتا ہے۔

## پس منظر
اس دن کے منانے کا مقصد دنیا بھر میں شیروں کی حفاظت اور انھیں قدرتی ماحول کی فراہمی کے متعلق شعور و آگہی فراہم کرنا ہے۔
ا یک رپورٹ کے مطابق دنیا بھر میں شیروں کی تعداد میں خطرناک حد تک کمی ہو رہی ہے۔
ایشیا بھر میں شیروں کی تعداد ایک لاکھ کے لگ بھگ تھی جو کم ہو کر ساڑھے تین ہزار تک رہ گئی ہے۔
اب تک بنگال، سربین، سماٹرا، ملایہ اور انڈو چائنیز ٹائیگر ہی باقی ہیں، جبکہ چائنیز، کیسپین، جاوا اور بالی ٹائیگر ناپید ہو چکے ہیں۔

زمرہ:جولائی کی تقریبات
زمرہ:خانہ معلومات تعطیل مع غیر موجود فیلڈ
زمرہ:غیر سرکاری رسوم
عالمی یوم امداد باہمی

**عالمی یوم امداد باہمی** یعنی International Day of Cooperatives ہر سال جولائی کے پہلے ہفتہ کے دن منایا جاتا ہے۔

## پس منظر
اس دن کو منانے کا فیصلہ اقوام متحدہ نے 1992میں کیا۔ 
اِس دن کو منانے کا مقصد عوام الناس میں امداد باہمی بارے میں شعور و آگاہی پیدا کرنا ہے اور دنیا بھر میں سماجی و اقتصادی ترقی کو تیز کرنے اور اقتصادی بحران پر قابو پانے کے لیے باہمی طور پر ایک دوسرے کے ساتھ تعاون اور امداد کو فروغ دینا ہے۔

زمرہ:1923ء میں تاسیس شدہ مکرر واقعات
زمرہ:اقوام متحدہ ایام
زمرہ:جولائی کی تقریبات
زمرہ:غیر سرکاری رسوم
زمرہ:خانہ معلومات تعطیل مع غیر موجود فیلڈ
زمرہ:1923ء کی متعارفات
زمرہ:کوآپریٹو
یوم منڈیلا

**یوم منڈیلا** (منڈیلا ڈے) جمہوری جدوجہد کے ہیرو نیلسن منڈیلا کی یاد میں ہر سال 18 جولائی کو منایا جاتا ہے۔

## پس منظر

نیلسن منڈیلا نے ایک ایسے وقت نسلی امتیاز کے خلاف آواز بلند کی تھی کہ جب اس ملک میں سیاہ فام باشندوں کے خلاف امتیازی سلوک اپنے عروج کو پہنچ چکا تھا اور بڑے پیمانے پر انسانی حقوق کی دھجیاں اڑائی جا رہی تھیں، انھوں نے اس قسم کے نسلی امتیاز کے خلاف جدوجہد شروع کی جس سے خائف ہو کر اس وقت کے حکمرانوں نے ان کو جیل کی سلاخوں کے پیچھے ڈال دیا اور انھیں مختلف قسم کی ایذائیں پہنچائی گئيں۔ لیکن نیلسن منڈیلا نے نہ فقط جیل میں استقامت کا مظاہرہ کیا بلکہ جیل میں بھی اپنی تحریک جاری رکھی جس کا ثمرانھیں 28 سال کی قید و بند کی صعوبتیں برداشت کرنے کے بعد آزادی، مطالبات کے تسلیم ہونے اور نسلی امتیاز کے خاتمے کی صورت میں ملا جو تاریخ میں امر ہو گیا۔ ملک کے پہلے الیکشن میں فتح کے بعد وہ 1994ء میں پانچ برس کے لیے صدر منتخب ہو گئے جس کے بعد انھوں نے ریٹائرمنٹ کا اعلان کر کے جمہوریت کو مزید پھلنے پھولنے کا موقع دیا اور دنیا بھر کے حکمرانوں کو ایک قابل تقلید پیغام دیا۔ ہر برس نیلسن منڈیلا کی سالگرہ کے دن یعنی اٹھارہ جولائی کو منڈیلا ڈے منایا جاتا ہے۔ نیلسن منڈیلا ڈے منانے کا مقصد ان کی پوری دنیا کے لیے کی گئی جمہوری کوششوں اور امن کو آگے بڑھانے کی کاوشوں اور دنیا میں آزادی کے لیے اہم کردار ادا کرنے پر خراج تحسین پیش کرنا ہے۔ بلاشبہ یہ قرارداد ایک ایسی شخصیت کے لیے اعزاز کی بات ہے جس کو پہلے نسلی تعصب پھیلانے اور پھر حکومت کے خلاف بغاوت کے الزامات کے تحت جیل میں رکھا گیا تھا مگر اب وہی سفید فام طبقہ ان کو احترام کی نگاہ سے دیکھتے ہوئے شخصی آزادی اور برابری کا سب سے بڑا علمبردار گردانتا ہے۔

زمرہ:ایثار
زمرہ:جولائی کی تقریبات
زمرہ:خانہ معلومات تعطیل مع غیر موجود فیلڈ
زمرہ:خدمت خلق
زمرہ:رضاکاریت
زمرہ:مدنی معاشرہ
زمرہ:صدقہ
زمرہ:عمومی ادارے
زمرہ:غیر سرکاری رسوم
زمرہ:معاشرتی اخلاقیات
زمرہ:بین الاقوامی رسوم
زمرہ:ویکی ڈیٹا سے مختلف مختصر وضاحت
زمرہ:یوم بیداری
زمرہ:بخشیش
زمرہ:جنوبی افریقی ثقافت
زمرہ:اقوام متحدہ ایام
زمرہ:2010ء کی متعارفات
زمرہ:2010ء میں قائم ہونے والی مکرر تقریبیں
زمرہ:جنوبی افریقہ کی سیاست
زمرہ:جنوبی افریقا
نماز استسقاء

استسقاء کے معنی ہیں بارش یا سیرابی مانگنا۔ شریعت میں دعائے بارش کو استسقاء کہتے ہیں جوضرورت کے وقت کی جائے۔ استسقاءکی تین صورتیں ہیں:صرف دعائے بارش کرنا، نوافل پڑھ کر دعاکرنا،باقاعدہ جنگل میں جاکرنماز باجماعت پڑھنا بعد نماز خطبہ اور بعدخطبہ دعا مانگنا،چادر الٹی کرنا یہ تینوں طریقے حضورصلی اللہ علیہ وسلم سے ثابت ہیں،یہ نماز تین دن تک پڑھی جائے۔ خیال رہے کہ امام اعظم ابو حنیفہ نے نماز استسقاء کا انکارنہیں کیابلکہ حصر کا انکار کیا ہے کہ استسقاءصرف نماز سے ہی نہیں ہوتا اور دوسرے طریقے سے بھی ہوتاہے۔
## نماز استسقاء کا طریقہ
خشک سالی اور بارش نہ ہونے کے وقت میں کھلے میدان میں یہ نماز ادا کی جاتی ہے تاکہ اللہ تعالیٰ سے عاجزی وانکساری سے گڑگڑاتے ہوئے بارش طلب کی جائے۔ اورنماز کے لیے نکلتے وقت پرانے کپڑے پہننے چاہئیں۔

عبد اللہ بن عباس آپ صلی اللہ علیہ وسلم کی اس نماز کے بارے میں کہتے ہیں:
خرج رسول اللہ ! متبذلا متواضعا متضرعا حتی أتی المصلی

’’آپ صلی اللہ علیہ وسلم پرانے کپڑے پہنے، آہستگی سے چلتے ہوئے اور گڑگڑاتے ہوئے نکلے اور نماز کی جگہ پر پہنچے۔‘‘
## نمازِاستسقاء کے آداب
نمازِ استسقاء سے پہلے روزہ رکھا جائے، توبہ میں جلدی کی جائے، بقدرِ استطاعت ظلم روکنے کی پوری پوری کوشش کی جائے، ایک دوسرے پربرتری نہ جتائی جائے، نمازِ استسقاء کے لیے نکلنے سے پہلے غسل کیاجائے، خاموشی کی عادت بنائی جائے اور اُس حالت پرغوروفکرکیاجائے جس کی وجہ سے بارش روک دی گئی،ان گناہوں کا اعتراف کیا جائے جن کی وجہ سے یہ سزا ملی اور آئندہ ان گناہوں کونہ کرنے کا پختہ ارادہ کیا جائے، خطبہ سننے کے لیے خاموشی اختیارکی جائے، تکبیرات کے درمیان میں کثرت سے تسبیحات وغیرہ کی جائیں،استغفارکی کثرت کی جائے،اوردعاکرتے ہوئے چادر کوپلٹ دیاجائے یعنی اوپرکاکنارہ نیچے اورنیچے کااوپرکردے کہ حال بدلنے کی فال ہو۔
## حوالہ جات

## بیرونی روابط
* نماز استسقاء کا طریقہ
زمرہ:نماز
چترالیات

تصغیر|بائیں|300px|چترال میں بولی جانے والی زبان کھوار کا حرف جیم
**چترالیات**  ایک جو چترال اور کالاش کی تاریخ، معاشرہ، ثقافت اور ادب کا مطالعہ اور علمی تحقیق کی جاتی ہے۔ چترالیات کو تعلیمی حلقوں، اسکول، کالج اور جامعات کے نصاب میں لانے کا کام 1996ء میں کھوار اکیڈمی میں رحمت عزیز چترالی کی سربراہی میں شعبہ چترالیات قائم کر کے کیا گیا، اس شعبے کے توسط سے حکومت سرحد، علامہ اقبال یونیورسٹی، اردو کالج اب جامعہ اردو، پنجاب یونیورسٹی، جامعہ کراچی میں چترالی اور شمالی زبانوں کو تعلیمی نصاب میں شامل کرنے کے لیے رحمت عزیز چترالی نے دستاویزات متعلقہ اداروں کو بھجوادیے۔ کھوار اکیڈمی عالمی سطح پر توجہ حاصل ہوئی ہے۔ اس موضوع پر عبور رکھنے والے افراد ماہر چترالیات کہلاتے ہیں۔

## حوالہ جات

زمرہ:چترالیات
زمرہ:پاکستان میں تعلیم
زمرہ:چترال میں تعلیم

زمرہ:کالاش مت
زمرہ:مطالعہ پاکستان
عالمی یوم بحر

**عالمی یوم بحر**
عالمی یوم بحر یعنی سمندروں کا عالمی دن دنیا بھر میں 8 جون کو منایا جاتا ہے۔

## پس منظر
اس دن کو منانے کا مقصد انسانی زندگی میں پانی کی اہمیت، آبی جانوروں کا تحفظ اور سمندری آلودگی کم کرنا ہے۔
اقوام متحدہ کی ایک رپورٹ کے مطابق دنیا کی کل آبادی کا 40 فیصد حصہ سمندروں اور ساحلوں کے ساتھ جڑے ایک سو کلومیٹر تک کے علاقوں میں آباد ہے۔
ماہرین کا کہنا ہے کہ سمندر ہماری زمین کا دل اور پھیپھڑے ہیں یہ زمین پر استعمال ہونے والا چالیس فیصد تازہ پانی اور 75فیصد آکسیجن پیدا کرتے ہیں جس سے ہم سانس لیتے ہیں، اس مناسبت سے سمندروں کا ماحول انسان اور اس کی بقا کے لیے انتہائی اہم ہے۔
سمندری آلودگی نا صرف ساحل پر مقیم انسانوں بلکہ سمندر میں موجود نباتات اور سمندری حیات کے لیے سنگین ہے۔

زمرہ:1992ء کی متعارفات
زمرہ:اقوام متحدہ ایام
زمرہ:بحار
زمرہ:جون کی تقریبات
زمرہ:خانہ معلومات تعطیل مع غیر موجود فیلڈ
زمرہ:غیر سرکاری رسوم
زمرہ:علم بحریات
زمرہ:تقویم
زمرہ:یوم بیداری
زمرہ:ویکی ڈیٹا سے مختلف مختصر وضاحت
زمرہ:یونیسکو
زمرہ:بین الاقوامی رسوم
زمرہ:1992ء میں تاسیس شدہ مکرر واقعات
عطیۂ خون کا عالمی دن

ہر سال 14 جون کو خون عطیہ کرنے کا عالمی دن منایا جاتا ہے ۔

## پس منظر
رگوں میں دوڑتے خون سے انسانی زندگی کی ڈور بندھی ہوئی ہے۔
یہ احساس شدت سے اس وقت ہوتا ہے جب کسی بیماری یا حادثے کی صورت میں ہمارے کسی پیارے کو اچانک خون کی ضرورت پڑ جائے۔ 
ایسے میں رضاکارانہ خون عطیہ کرنے والے افراد کا کردار کسی فرشتے سے کم نہیں جو کسی نفع ،نقصان اور رشتے کے بغیر اپنا خون دے کر ایک انسانی زندگی کو بچاتے ہیں۔ 
کسی بیمار کو خون دینا ایک اخلاقی فریضہ ہے۔ اس سلسلے میں شعور اور آگاہی کے لیے 14 جون کو خون عطیہ کرنے کا عالمی دن منایا جاتا ہے ۔

زمرہ:اقوام متحدہ ایام
زمرہ:جون کی تقریبات
زمرہ:خانہ معلومات تعطیل مع غیر موجود فیلڈ
زمرہ:غیر سرکاری رسوم
زمرہ:2004ء میں تاسیس شدہ مکرر واقعات
چائلڈ لیبر ڈے

بچوں پر جبری مشقت کے خلاف عالمی دن یعنی چائلڈ لیبر ڈے (محنت کش بچوں کا عالمی دن ) دنیا بھر میں 12جون کو منایا جاتا ہے ۔

## پس منظر
اس دن سماجی تنظیموں کی طرف سے مختلف تقریبات کااہتمام کیاجاتا ہے تا کہ محنت کش بچوں کے مسائل کوحکومت و دیگر ذمہ داران تک موثر طریقے سے پہنچایا جا سکے،
ایک رپورٹ کے مطابق پاکستان میں دو کروڑ 10لاکھ بچے مزدوری کرنے پر مجبور ہیں،پاکستان میں غربت ،بے روزگاری و مہنگائی نے غریب بچوں کو اسکولوں سے اتنا دور کر دیا ہے کہ ان کے لیے تعلیم ایک خواب ہی بن کر رہ گئی ہے۔
یہ معصوم بچے بوٹ پالش کے کام سے لے کر ہوٹلوں،چائے خانوں، ورکشاپوں، مارکیٹوں،چھوٹی فیکٹریوں ،گاڑیوں کی کنڈیکٹری،بھٹہ خانوں،سی این جی اور پٹرول پمپوں پر گاڑیوں کے شیشے صاف کرنے سمیت دیگر بہت سے جبری مشقت کے کام کرتے ہیں ۔

زمرہ:2002ء میں تاسیس شدہ مکرر واقعات
زمرہ:اقوام متحدہ ایام
زمرہ:جون کی تقریبات
زمرہ:غیر سرکاری رسوم
زمرہ:اقوام متحدہ کے نامکمل مضامین
زمرہ:2002ء کی متعارفات
زمرہ:بچہ مزدوری
زمرہ:انسانی حقوق
عالمی یوم ماحول

ماحولیاتی تبدیلیوں کی وجہ سے پیدا ہونے والے ان مسائل کو اجاگر کرنے کے لیے 1974ء سے ہر سال 5 جون کو **ماحولیات کا عالمی دن** منایا جاتا ہے۔

## عنوانات
ماہرین ہر سال اس دنیا کو منانے کے لیے مختلف تھیم کا انتحاب کرتے ہیں تاکہ اس دن پوری دنیا میں ایک ہی مسئلے کو زیر بحث لایا جائے۔
* سال 2015میں بڑھتی آبادی اور وسائل کی تقسیم کا موضوع زیرِ بحث ہوا اور 2015 کا تھیم Seven Billion Dreams; One Planet; Consume with Care ،یعنی ‘‘سات ارب خواب اور ایک زمین، دیکھ بھال کر صرف کرو’’تھا۔ 
* سال 2014میں ماحولیاتی تبدیلیوں اور سمندر کی بڑھتی سطح کے نتیجے میں چھوٹے جزائر کی بقا کو خطرات کا موضوع زیرِ بحث ہوا اور 2014 کا سلوگن Raise Your Voice, Not the Sea ،یعنی ‘‘اپنی آواز بلند کرو نہ کہ سمندر کی سطح’’تھا۔ 
* سال 2013میں دنیا بھر میں غذاؤں کے ضایع کیے جانے کا موضوع زیرِ بحث ہوا اور 2013 کا تھیم Think.Eat.Save ،یعنی ‘‘ سوچو، کھاؤ، بچاؤ’’تھا۔ 
* سال 2012میں ایسی طرززندگی اپنانے کا موضوع زیرِ بحث ہوا جو ماحول کے لیے مضر نہ ہواور 2012 کا تھیم Green Economy: Does it include you? ،یعنی ‘‘ سبز معیشت، کیا آپ اس میں شامل ہیں؟’’تھا۔ 

## حوالہ جات
* 

زمرہ:1973ء میں تاسیس شدہ مکرر واقعات
زمرہ:اقوام متحدہ ایام
زمرہ:جون کی تقریبات
زمرہ:دنیا
زمرہ:عالمی قدرتی ماحول
زمرہ:غیر سرکاری رسوم
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
پناہ گزینوں کا عالمی دن

ہرسال 20 جون کو ورلڈ ریفیوجی ڈے یعنی مہاجرین یا پناہ گزین کا عالمی دن منایا جاتا ہے۔

## پس منظر
دنیا بھر میں جنگ، تعصب، کشیدگی، سیاسی تناؤ، امتیازی سلوک اور دیگر قدرتی آفات کے باعث ہر ایک منٹ بعد آٹھ لوگ اپنے گھروں سے محروم ہوجاتے ہیں اپنا گھر بار چھوڑ کر دوسری جگہ نقل مکانی کرجاتے ہیں۔ ایسے لوگوں کے ساتھ اظہار یکجہتی اوران کو درپیش مسائل سے آگاہی کے لیے 20 جون ورلڈ ریفیوجی ڈے یعنی مہاجرین یا پناہ گزین کا عالمی دن منایا جاتا ہے۔

رپورٹ کے مطابق اس وقت دنیا بھر میں 4کروڑ37 لاکھ لوگ تارکین وطن کی زندگی گزارنے پر مجبور ہیں جبکہ مزید 2کروڑ 75لاکھ افراد اپنے ہی ممالک میں بے سروسامانی کی زندگی گزار رہے ہیں

## مزید دیکھیے
* عالمی یوم مہاجرین
* پناہ گزینوں کے عالمی دن کی مہم
* نو بارڈر نیٹ ورک
* کوئی بھی غیرقانونی نہیں ہے

زمرہ:اقوام متحدہ ایام
زمرہ:پناہ گزین
زمرہ:جون کی تقریبات
زمرہ:غیر سرکاری رسوم
زمرہ:بین الاقوامی رسوم
زمرہ:ویکی ڈیٹا سے مختلف مختصر وضاحت
ساجد واجد

**ساجد علی اور واجد علی** دونوں موسیقاراور موسیقی کے ہدایت کار ہیں۔ یہ ساجد واجد نام سے مشہور ہیں۔ یہ کئی فلموں کے گانے گائے ہیں، لکھ چکے ہے اور ہدایت بھی کر چکے ہیں۔

## فلمیں
* دبنگ 2
* وانٹیڈ
* کل کس نے دیکھا

## اعزازات
* 2011: دبنگ کے لیے سٹار سکرین بہترین موسیقار انعام  2011:
* دبنگ کے لیے فلم فیئر بہترین موسیقار انعام
* 2011: دبنگ کے لیے زی سِنے بہترین موسیقار انعام

## واجد خان کی وفات
واجد خان 31 مئی 2020ء کو کورونا وائرس بیماری کے سبب انتقال کر گئے۔ انھیں کووڈ-19 سے متاثر بتایا گیا تھا اور ان کے بھائی نے تصدیق کی تھی۔

## حوالہ جات

زمرہ:2020ء کی وفیات
زمرہ:بقید حیات شخصیات
زمرہ:بھارت میں کورونا وائرس کی وبا سے اموات
زمرہ:بھارتی مسلم شخصیات
زمرہ:بھارتی موسیقار
زمرہ:فلم فیئر فاتحین
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی موسیقار جوڑی
زمرہ:بھارتی گلوکار-نغمہ نگار
زمرہ:بھارتی نغمہ ساز
زمرہ:بھارتی فلمی گلوکار
ذوالنون

ذوالنون کے معنی ہیں مچھلی والا۔ مراد اس سے یونس علیہ السلام ہیں جنھیں مچھلی نے اللہ کے حکم سے نگل لیا تھا۔
ذوالنون اور صاحب الحوت یہ دونوں حضرت یونس علیہ السلام کے لقب ہیں اس کے معنی ہیں مچھلی والا، حضرت یونس علیہ السلام کو چونکہ چند روز مچھلی کے پیٹ میں رہنا پڑا تھا اس لیے ان کا لقب ذوالنون یا صاحب الحوت پڑ گیا،سورہ ن و القلم میں (صاحب الحوت) فرمایا ہے اصل نام یونس ہے اور والد صاحب کا نام متّٰی بن شتّٰی ہے بعض حضرات نے متّٰی ان کی والدہ کا نام بتایا ہے، جیسا کہ ابن کثیر نے فرمایا ہے اس صورت میں ان کی نسبت ماں کی طرف ہوگی جیسا کہ حضرت عیسیٰ علیہ السلام کی نسبت ان کی والدہ مریم کی طرف ہے۔
بیہقی نے “ دلائل النبوۃ” میں خلیل بن احمد سے روایت کیا ہے کہ پانچ انبیائے کرام دو دو ناموں والے تھے۔ محمد اور احمد ہمارے نبی صلی اللہ علیہ وآلہ وسلم، عیسیٰ اور مسیح، اسرائیل اور یعقوب، یونس اور **ذوالنون**، الیاس علیہ السلام اور ذوالکفل 

## مزید دیکھیے
* یونس علیہ السلام

## حوالہ جات

زمرہ:انبیاء
زمرہ:ضد ابہام صفحات
حیدر کڈپوی

## پیدائش اور شاعری
شیخ حیدر علی کی پیدائش ضلع کڈپہ میں ہوئی۔ وہ تخلص حیدر فرماتے ہیں۔ آپ کڑپہ کے ایک جدید منفرد شاعر ہیں آپ نے اپنی شاعری کا آغاز 1969ء میں کیا۔ جب انھوں نے شاعری کی دنیا میں قدم رکھا تو شہر کڑپہ میں جدید رجحانات اپنی اہمیت کا احساس دلانے لگے تھے۔ ان کی چند غزلوں کے مطالعہ سے اندازہ لگایا جا سکتا ہے کہ جدیدیت ان کی شاعری کا وصف ہے۔ ان کی سنجیدگی نے انھیں اعلیٰ اور مستند شعرا کی فہرست میں ٹہرایا۔ ان کی غزلوں میں دو پہلوؤں کی عکاسی ملتی ہے کہ وہ ترقی پسند ی کے قائل ہونے کے باوجود جدیدیت کو اپنی منزل مقصود ٹہراتے ہیں۔ اقبال خسرو قادری اپنی تحقیقی کتاب ’’شناخت‘‘ میں ان کے تعلق سے یوں رقم طراز ہیں:
’’وہ بہ ذاتِ خود ادب برائے زندگی کے قائل اور انفرادیت سے زیادہ اجتماعیت کے شیدا ہیں وہ ترقی پسند شعرا سے متاثر ہونے کا ادعا کرتے ہیں لیکن جدت کی طرف ان کا رجحان ان کی غزلوں سے جھلکتا ہے۔‘‘
ان کی غزلوں کے مطالعہ سے اندازہ لگایا جا سکتا ہے کہ ان کی شاعری میں وجودیت (جن کی جڑیں جدیدیت کے فلسفے سے جاملتی ہیں) کا رنگ غالب ہے۔ جدیدیت کے زیر اثر اردو شاعری کے موضوع، اسلوب اور ہیئت میں واضح تبدیلیاں آئیں۔ موضوع اور اسلوب کے لحاظ سے موصوف کا کلام قابل رشک ہے۔ چند شعر ملاحظہ ہوں:

اس کے علاوہ ان کی شاعری میں جدیدیت کا عکس جابجا نمایاں ہے۔

## حوالہ جات

زمرہ:آندھرا پردیش کے شعراء
زمرہ:ضلع کڈپہ کی اردو شخصیات
زمرہ:ضلع کڈپہ
برہ بنت عبد العزی

**برہ بنت عبد العزی** () بن عثمان بن عبدالدار بن قصی بن کلاب ( بنو عبدالدار) آخری نبی محمد  کی نانی تھیں۔

## خاندان
برہ کی والدہ کا نام ام حبیب بنت اسد بن عبد العزی بن قصی بن کلاب تھا۔ اور ان کے والد عبد العزی بن عثمان بن عبدالدار بن قصی تھے۔ اس طرح برہ کے والدین آپس میں قریبی رشتہ دار تھے۔ اس کے علاوہ برہ حضرت محمد  کی پہلی زوجہ خدیجہ بنت خویلد کی بھی پھوپھی زاد بہن تھیں۔ برہ کی والدہ ام حبیب حضرت خدیجہ کے والد خویلد بن اسد کی بہن تھیں۔ ام حبیب کی والدہ کا نام برہ بنت عوف تھا۔ بن عابد بن عویجی بن عادی بن کعب بن لوی بن غالب; یہ برہ بنت عبد العزی کی نانی تھیں۔

## مزید دیکھیے
* شجرہ نسب محمد بن عبداللہ

## حوالہ جات

زمرہ:اہل بیت
زمرہ:چوتھی صدی کی خواتین
زمرہ:چھٹی صدی کی خواتین
زمرہ:چھٹی صدی کی وفیات
زمرہ:چھٹی صدی کی عرب شخصیات
زمرہ:محمد بن عبد اللہ کے آباؤ اجداد
پال ایل موڈرچ

پال لارنس موڈرچ (تاریخ پیدائش 13 جون 1964ء) ڈیوک یونیورسٹی کے شعبہ  جیمز بی ڈیوک  کے حیاتیاتی کیمیا کے  پروفیسر  اور ہوورڈ ہو میڈیکل انسٹی ٹیوٹ کے تفتیش کار ہیں۔ انھوں نے اپنی پی۔ایچ۔ ڈی کی سند اسٹانفورڈ  یونیورسٹی سے 1973ء میں حاصل کی جب کہ 1968ء میں ایم۔ آئی۔ ٹی سے ایس بی کی سند حاصل کی۔ وہ ڈی این اے  کی  مرمت  پر کی جانے والی تحقیق سے جانے جاتے ہیں۔

## تحقیق
موڈرچ 1994ء سے ڈیوک یونیورسٹی کے شعبے  ہوورڈ ہو میڈیکل انسٹی ٹیوٹ کے تفتیش کار ہیں اور ہدایتی لڑی کی  غیر موزوں مرمت پر کام کر رہے ہیں۔ ان کی تجربہ گاہ نے دکھایا کہ کس طرح سے ڈی این اے غیر موزوں مرمت بطور نقل مدون کام کرتی ہے تاکہ  کثیر ترکیبی ڈی این اے کو غلطیوں سے پاک کیا جائے۔ میتھیو مسیلسن نے ان سے پیش تر غیر موزونیت کی پیش گوئی کردی تھی۔ موڈرچ نے ای کولی پرحیاتیاتی کیمیائی تجربات کرکے غیر موزونیت کا مطالعہ  کیا۔ بعد میں انھوں نے ان پروٹینز کی تلاش کی جو انسانوں میں اس غیر موزوں مرمت سے تعلق رکھتے ہیں۔   

## اعزازات
ان کو 2015ء کا کیمیا کا نوبل انعام عزیز سنچر  اور ٹامس لینڈل  کے ساتھ اشتراک میں دیا گیا۔

ڈاکٹر موڈرچ امریکن اکیڈمی آف آرٹس اینڈ سائنسز  اور انسٹی ٹیوٹ آف میڈیسن اور نیشنل اکیڈمی آف سائنسز  کے بھی رکن ہیں۔
## مزید دیکھیے
* نوبل انعام برائے کیمیا

## حوالہ جات

زمرہ:1946ء کی پیدائشیں
زمرہ:امریکی نوبل انعام یافتہ
زمرہ:بقید حیات شخصیات
زمرہ:ریاستہائے متحدہ کی قومی اکادمی برائے سائنس کے ارکان
زمرہ:فضلاء سٹینفرڈ یونیورسٹی
زمرہ:کولفیکس کاؤنٹی، نیو میکسیکو کی شخصیات
زمرہ:کیمیاء میں نوبیل انعام یافتہ
زمرہ:نوبل انعام یافتگان برائے کیمیا
زمرہ:ریٹون، نیو میکسیکو کی شخصیات
زمرہ:جامعہ سٹینفرڈ کے فضلا
زمرہ:کرویئشائی نژاد امریکی شخصیات
زمرہ:مونٹینیگری نژاد امریکی شخصیات
زمرہ:جرمن نژاد امریکی شخصیات
زمرہ:ویکی ڈیٹا سے مختلف مختصر وضاحت
زمرہ:مساچوسٹس انسٹیٹیوٹ آف ٹیکنالوجی کے فضلا
زمرہ:حیاتی کیمیا دان
زمرہ:بیسویں صدی کے کیمیا دان
زمرہ:امریکی ماہرین تعلیم
کاندید

**کاندید** فرانسیسی فلسفی والٹیئر کا دنیا کے اہم ترین نالوں میں سے ایک ناول ہے۔ یہ ناول وولٹئیر نے 3 دن میں 1751ء میں لکھا۔ ناول میں خوش مزاجی اور بذلہ سنجی سے قنوطیت کا اثبات کیا گيا اور بتانے کی کوشش کی گئی کہ یہ دنیا دکھ سے بھری ہوئی کیوں ہے؟۔

## کردار
یہ کہانی ایک فرضی لڑکے کاندید کی ہے جسے کہانی میں ایک امیر، تھنڈر تن تڑاخ (ساکن وسٹ فالیہ) کا بیٹا پیش کیا گيا، کاندید **پانگلوس** کا شاگرد ہے۔ پانگلوس مابعد الطبیعیاتی دینیاتی کونیات کا استاد تھا۔ وہ مدعی تھا کہ دنیا کی ہر چیز اپنے منصب اور غایت کے لوازمات پورے کر رہی ہے۔

## موضوع
کاندید میں وولٹئیر فطرت کے دو متضاد پہلوؤں ذاتی رجائیت پسندی اور تاریخی قنوطیت پسندی میں مصالحت کروانے کی کوشش کی گئی ہے۔ اس میں وولٹئیر ہستی کے بارے میں کسی قسم کی وضاحت کو قبول کرنے سے انکار کرتا ہے، اس کے باوجود اس انکار سے کچھ نہ کچھ کام لینے کا خواہش مند بھی ہے۔ کاندید جس صنف میں لکھا گیا وہ کافی حد تک خود وولٹئیر کی ہی ایجاد ہے؛ یعنی فلسفیانہ حکایت۔ اس کی ظرافت مجرد معاملات کی تضحیک کرنے کی شاندار قابلیت کو زیادہ کثیف بناتی ہے۔ مثلاً اس نے مروج مسیحیت کے بارے میں کہا کہ جو لوگ ہمیں مجرد چیزوں پر ایمان لانے کا کہیں گے ان پر نفرت پھیلانے کا الزام آئے گا۔ کہانی کا مرکزی پیغام یہ ہے کہ مابعدالطبیعیائی خیال آرائی کا مقام عملی کام کے بعد ہونا چاہیے۔

## مزید دیکھیے
* والٹیئر

## حوالہ جات

زمرہ:1759ء کے ناول
زمرہ:ادب میں مرد کردار
زمرہ:اٹھارویں صدی کے فرانسیسی ناول
زمرہ:سرینام افسانوی داستانوں میں
زمرہ:فرانسیسی افسانوی شخصیات
زمرہ:فکشن میں عصمت دری
زمرہ:مذہب پر تنقیدی کتابیں
زمرہ:ناول جن پر فلمیں بنیں
زمرہ:کامنز زمرہ جس کا ربط ویکی ڈیٹا پر ہے
زمرہ:ترکیہ میں وقوع پذیر واقعات پر ناول
زمرہ:ویکی ڈیٹا سے مختلف مختصر وضاحت
زمرہ:فرانسیسی ناول جن پر فلمیں بنیں
زمرہ:ارجنٹائن میں سیٹ ناول
زمرہ:جرمنی میں سیٹ ناول
زمرہ:پیراگوئے میں سیٹ ناول
زمرہ:سرینام میں سیٹ ناول
زمرہ:نیدرلینڈز میں سیٹ ناول
زمرہ:لزبن میں سیٹ ناول
زمرہ:طنز
زمرہ:فرانسیسی کتب
زمرہ:برازیل میں سیٹ ناول
زمرہ:بلغاریہ میں سیٹ ناول
زمرہ:پرتگال میں سیٹ ناول
زمرہ:فرانسیسی زبان کے ناول
زمرہ:فلسفیانہ ناول
زمرہ:فرانسیسی زبان میں ادب
زمرہ:فلسفیانہ ادب
زمرہ:مہماتی ناول
زمرہ:دائرہ عام کی کتب
زمرہ:اٹھارویں صدی کا ادب
زمرہ:انگلستان میں سیٹ ناول
زمرہ:عصمت دری کے بارے میں ناول
زمرہ:اٹھارویں صدی کے نزاعات
زمرہ:المیہ ناول
ٹامس لینڈل

**ٹامس رابرٹ لینڈل** - رکن رائل سوسائٹی  و اکیڈمی آف میڈیکل سائنسز  (تاریخ پیدائش: 28 جنوری 1938ء) - ایک سویڈنی  سائنس دان ہیں  جنھوں نے سرطان کی تحقیق میں  خصوصی مہارت حاصل کی ہے۔

2015ء میں ان کو امریکی کیمیا دان پال ایل موڈرچ  اور ترکی کیمیا دان عزیز سنجر کے ساتھ کیمیا کا نوبل انعام مشترکہ طور پر ڈی این اے کی مرمت کی میکانیاتی تحقیق پر دیا گیا۔ 

## تعلیم
لینڈل سویڈن کے شہر اسٹاک ہوم میں واقع  کنگس ہولمین میں پیدا ہوئے۔  ان کے والدین کا نام فولک رابرٹ لینڈل اور ایتھل ہلڈا ہلٹ برگ تھا۔ انھوں نے اپنی پی ایچ ڈی کی سند 1967ء میں حاصل کی۔اسٹاک ہوم  کے کیرولنسکا انسٹی ٹیوٹ سے 1970ء میں ڈاکٹر آف میڈیسن کی سند حاصل کی۔

## پیشہ ور زندگی
اپنی پی ایچ ڈی کو مکمل کرنے کے بعد لینڈل نے پرنسٹن یونیورسٹی اور راک فیلر یونیورسٹی میں مابعد ڈاکٹریٹ  کی تحقیق کی۔ وہ 1978ء تا 1982ء تک گوٹنبرگ یونیورسٹی میں میڈیکل کیمسٹری کے پروفیسر تعینات رہے۔ 1981ء میں سلطنت برطانیہ منتقل ہونے کے بعد انھوں نے امپیریل کینسر ریسرچ فنڈ (موجودہ کینسر ریسرچ یو کے ) سے بطور محقق کے وابستگی اختیار کرلی۔ 1986ء تا 2005ء وہ برطانیہ کے شہر ہرٹ فورڈشائر میں واقع کلئیر ہال لیبارٹریز کے پہلے کینسر ریسرچ کے ڈائریکٹر رہے۔ 2005ء سے وہ فرانسس کرک انسٹی ٹیوٹ کا حصّہ رہے۔ انھوں نے وہاں تحقیق 2009ء تک جاری رکھی۔    

## تمغے و اعزازات
لینڈل کو 2007ء میں رائل سوسائٹی کا رائل میڈل ملا۔ "ہماری ڈی این اے کی مرمت کی تفہیم میں بنیادی  حصّہ ڈالا۔ ان  کے کارنامے  اپنی عظمت، وسعت اور دیر پا اثر رکھنے کی وجہ سے نہایت عظیم ہیں۔"  وہ نارویجن اکیڈمی آف سائنس اینڈ لیٹرز کے رکن ہیں۔ ان کو کوپلی میڈل 2002ء میں دیا گیا۔ ان کو 1998ء میں اکیڈمی آف میڈیکل سائنسز کا بنیادی رکن منتخب کیا گیا۔ 1988ء میں وہ رائل سوسائٹی کے رکن منتخب ہوئے۔ ان کی انتخابی سند پر یوں لکھا ہوا ہے:

2015ء میں کیمیا کے نوبل انعام میں وہ بھی شریک ہیں۔ سویڈش اکیڈمی نے درج کیا کہ "کیمیا کے نوبل انعام مشترکہ طور پر ٹامس لینڈل، پال موڈرچ اور عزیز سنجر کو برائے "ڈی این اے کی مرمت پر کی جانے والی میکانیکی تحقیق  کی وجہ سے دیا گیا۔
## مزید دیکھیے
* نوبل انعام برائے کیمیا

## حوالہ جات

زمرہ:1938ء کی پیدائشیں
زمرہ:بقید حیات شخصیات
زمرہ:سویڈش ماہرین حیاتیات
زمرہ:سویڈش نوبل انعام یافتہ
زمرہ:کیمیاء میں نوبیل انعام یافتہ
زمرہ:نوبل انعام یافتگان برائے کیمیا
زمرہ:رائل سوسائٹی کے رفقا
زمرہ:ریاستہائے متحدہ کی قومی اکادمی برائے سائنس کے ارکان
زمرہ:مملکت متحدہ کو سویڈش تارکین وطن
انکیت تیواری

تصغیر|انکیت تیواری
**اَنْکِیْت تِیْواری** (پیدائش 6 مارچ 1990) ایک بھارتیہ موسیقار اور گلوکار ہیں۔ ان کو 2013 میں بنی عاشقی 2 کے گیت "سن رہا ہے " کے لیے بہت شہرت ملی۔

## ابتدائی زندگی
انکیت تیواری اترپردیش کے کانپور سے ہے۔ ان کے والد کا اپنا ایک موسیقی گروپ تھا۔ ان کی ماں مذہبی گیت گاتی تھی۔ بچپن سے ہی انکیت ان دونوں کے ساتھ بیٹھ کر موسیقی کا ریاض کرتے۔ انھوں نے ونود کمار دویویدی کے یہاں سنگیت سیکھا۔ ہردن لگ بھگ 12 گھنٹے ریاض کرتے تھے۔

## کیرئیر
دو دونی چار اور صاحب بیوی اور گیانگسٹر جیسے فلموں کے لیے موسیقی انکیت نے دی۔ تیواری نے سونی ٹی وی، سٹار پلس، ایوں کلرس جیسے کئی ٹی وی چیالوں کے لیے سنگیت کیا۔ ان چیالوں میں آنے والی سیریلس کے لیے بیاگراؤنڈ سنگیت تیار کیا۔ کئی سیریلس کے ٹیٹل گیت بھی گائیں۔ 2011 میں سارے گاما کی پیشکش *سائی کی تصویر* البم کے لیے سنگیت بنایا۔

اس کے بعد یہ آزاد موسیقار بن گئے۔ رچا شرما کا گایا ہوا جھانسی کی رانی لکشمی بائی پر تیارکردہ *خوب لڑی مردانی* پراجیکٹ، جو اسٹار پلس کی پیشکش تھی، کو سنگیت دیا۔ اس پراجیکٹ کے دوران ہی انھیں عاشقی 2 میں گانے کا موقع ملا۔

## حوالہ جات

زمرہ:1986ء کی پیدائشیں
زمرہ:1990ء کی پیدائشیں
زمرہ:بالی وڈ پس پردہ گلوکار
زمرہ:بقید حیات شخصیات
زمرہ:بھارتی مرد فلمی گلوکار
زمرہ:بھارتی مرد گلوکار
زمرہ:فلم فیئر فاتحین
زمرہ:کان پور کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
محمد ظہور خیام

**محمد ظہور ہاشمی** (18 فروری 1927 - 19 اگست 2019) جن کا کیریئر چار دہائیوں (19531990) پر پھیلا ہوا ہے **خیام**کے نام سے مشہور ایک بھارتی موسیقار تھے.  

اسنے بہترین موسیقی کے تین لیے فلم فیئر ایوارڈ جیتے: 1977 ء میں *کبھی کبھی اور 1982 ء میں* امراؤ جان اور 2010 میں عمر بھر کی کامیابیوں کے لیے. انھیں 2007 میں انڈیا کی نیشنل اکیڈمی آف میوزک ، ڈانس اور تھیٹر کے ذریعے نیشنل ڈرامہ اکیڈمی کے ذریعہ تخلیقی میوزک اکیڈمی ایوارڈ دیا گیا تھا۔  انھیں ہندوستان حکومت نے سال 2011 کے لیے تیسرا اعلی شہری اعزاز ، پدم بھوشن سے نوازا ہے۔ حکومت ہند نے انہیں 2011 میں تیسرا سب سے بڑا شہری اعزاز ، پدم بھوشن سے نوازا تھا ۔ 
[تصغیر| 2011 میں صدر [پرتیبھا پاٹل|پرتابھا پاٹل کی طرف سے کھم کو ' پدم بھوشن ' سے نوازا جارہا ہے۔]]

## ابتدائی زندگی
خیام غیر منقسم پنجاب میں SBS نگر ضلع کے ایک قصبے راہوں میں پیدا ہویا تھا. نیا شہر تب ضلع جالندھر کی تحصیل تھا۔ پیدائش کے وقت ، خیام کا نام سادات حسین تھا۔ کم عمری میں ہی ، دھام موسیقی کی تعلیم حاصل کرنے کے لیے دہلی بھاگ گیا تھا ، لیکن اپنی تعلیم مکمل کرنے کے لیے واپس لوٹنے پر مجبور ہوا تھا۔ پھر خیام مشہور بابا چشتی سے موسیقی کی تعلیم حاصل کرنے لاہور گیا۔ لیکن وہ مطالعے میں کوئی دلچسپی نہیں رکھتے تھے اور ہندوستانی سنیما کی موسیقی سے ہمیشہ ہی متوجہ رہتے تھے۔ وہ بہت چھوٹی عمر سے ہی موسیقی میں دلچسپی لیتا تھا۔ وہ اکثر فلم دیکھنے کے لیے شہر بھاگ جاتا تھا۔ اداکار بننے کی امید میں ، خیام جلد ہی دہلی میں اپنے چچا کے گھر چلا گیا۔ خیام کے چچا نے انھیں اسکول میں داخل کرایا ، لیکن جب انھوں نے فلموں کا شوق دیکھا تو اس نے انھیں موسیقی سیکھنے کی اجازت دے دی۔ یہ اس کی خواہشات کا ادراک کرنے کی سمت ایک قدم تھا۔ انھوں نے پنڈت امر ناتھ سے موسیقی کی تربیت حاصل کی۔ ان کے بہت سے رشتے دار پاکستان میں رہتے ہیں۔ وہ ایک بہت پڑھے لکھے گھرانے سے تھے۔

## حوالہ جات

زمرہ:1927ء کی پیدائشیں
زمرہ:بھارتی مسلم شخصیات
زمرہ:پنجاب (بھارت) کی شخصیات
زمرہ:ضلع شہید بھگت سنگھ نگر کی شخصیات
زمرہ:علوم و فنون میں پدما بھوشن اعزاز وصول کردہ شخصیات
زمرہ:فلم فیئر فاتحین
زمرہ:پنجابی شخصیات
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:فلم فیئر حاصل زیست اعزاز یافتگان
زمرہ:ویکی ڈیٹا سے مختلف مختصر وضاحت
زمرہ:بھارتی نغمہ ساز
زمرہ:بھارتی موسیقار
زمرہ:بھارت میں وبائی مرض اموات
بکہ

تصغیر|مکہ میں کعبہ کا ایک منظر۔

**بکہ** () مسلمانوں کے مقدس ترین شہر مکہ کا پرانا نام ہے۔

بکہ قرآن کی سورت نمبر 3 آل عمران کی آیت 96 میں مذکور ہے۔

## حوالہ جات

## بیرونی روابط

* مکہ اور بکہ 

.

زمرہ:تاریخ مکہ
زمرہ:قرآنی مقامات
زمرہ:مکہ
زمرہ:چھوٹے پیغام خانوں کا استعمال کرنے والے مضامین
مجلد

بائیں|thumbnail|200px|دھول بچاؤ غلاف کے ساتھ ایک مجلد کتاب
**مجلد کتاب** ایسی کتاب ہوتی ہے جس کے اوپر ایک سخت حفاظتی غلاف چڑھا ہوتا ہے۔ عام طور پر یہ غلاف ایک موٹے گتے سے بنا ہوتا ہے جسے کپڑے، موٹے کاغذ یا کبھی کبھی چمڑے سے بھی بنایا جاتا ہے۔ لفظ مجلد اردو کے لفظ جلد سے مشتق ہے جس کا مطلب چمڑا ہوتا ہے۔ اس جلد کو لچکدار سلائی ٹاكوں سے سلا جاتا ہے تاکہ جب کتاب کو پڑھنے کے لیے کھولا جائے تو یہ بآسانی کھل سکے اور کھلنے کے بعد کھلی رہ سکے، تاہم آج کل جلد کو سلنے کی بجائے چپکایا بھی جاتا ہے۔

مجلد کتابیں اکثر غیر تیزابی کاغذ پر طبع کی جاتی ہیں اور یہ کاغذی جلد والی کتابوں سے زیادہ پائیدار ہوتی ہیں۔ تاہم مجلد کتابیں تیاراور فروخت کرنے کے وقت نسبتاً مہنگی ہوتی ہیں۔ مجلد کتابوں کو مٹی سے بچانے کے لیے اکثر ان پر غلاف چڑھا دیا جاتا ہے۔
زمرہ:ویکی ڈیٹا سے مطابقت رکھنے والی مختصر تفصیل
زمرہ:غلاف کتاب
زمرہ:کتب بلحاظ صنف
زمرہ:طباعت
زمرہ:کتابی اصطلاحیات
زمرہ:کتابی اشاعت
زمرہ:انگریزی جملے
زمرہ:کتب بلحاظ قسم
58ھ

## واقعات

## ولادت

## وفیات
* 17 رمضانمنگل13 جولائی658ء — اُم المومنین حضرت عائشہ بنت ابی بکر کا اِنتقال ہوا۔ اُس وقت آپ کی عمر 67 سال تھی۔ آپ کی تدفین جنت البقیع میں ہوئی۔ 

## حوالہ جات

زمرہ:58ھ
5
57ھ

## واقعات
* عراق پر عبید اللہ ابن زیاد کو گورنر مقرر کر دیا گیا۔
* سعید بن عثمان کو ولایت خراسان سے معزول کر دیا گیا۔

## ولادت
* امام محمد باقر، حسین ابن علی کے پوتے اور زین العابدین کے بیٹے ہیں۔ آپ تابعی، فقہیہ، محدث ہیں (وفات: 114ھ)
* 20 رجب - سکینہ بنت حسین علیہ السلام (بعض روایات کے مطابق)

## وفیات
* ابو ہریرہ، صحابی ان سے سب سے زیادہ احادیث مروی ہیں۔ 
* 17 رمضان – عائشہ صدیقہ، ام المومنين، صدیق اکبر کی بیٹی، خواتین میں آپ ہی سے سب سے زیادہ احادیث مروی ہیں۔ 

## حوالہ جات

5
56ھ

## واقعات

## ولادت
* 24 ذوالحجہ - سکینہ بنت حسین علیہ السلام (معتبر روایت کے مطابق)

## وفیات

## حوالہ جات

5
زمرہ:56ھ